
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός της διαδικασίας ένταξης στον κλάδο 
γιατρών ΕΣΥ των ιατρών χωρίς ειδικότητα που 
υπηρετούν στους Φορείς Πρωτοβάθμιας Φροντί¬ 
δας των Δ.Υ.Π.Ε. 

2 Καθορισμός των προϋποθέσεων, των όρων, των 
διαδικασιών και κάθε άλλης αναγκαίας λεπτομέ¬ 
ρειας για την εφαρμογή των διατάξεων της πα¬ 
ραγράφου 10 του άρθρου 24 του ν. 4172/2013 
(ΦΕΚ 167 Α'). 


ΑΠΟΦΑΣΕΙΣ 

Αριθμ. Γ4α/Γ.Π.οικ.93971 (1) 

Καθορισμός της διαδικασίας ένταξης στον κλά¬ 
δο γιατρών ΕΣΥ των ιατρών χωρίς ειδικότητα που 
υπηρετούν στους Φορείς Πρωτοβάθμιας Φροντί¬ 
δας των Δ.Υ.Π.Ε. 

Ο ΥΠΟΥΡΓΟΣ ΥΓΕΙΑΣ ΚΑΙ 
Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

α.Του άρθρου 103 του ν.4486/2017 (ΦΕΚ 115 Α') «Με¬ 
ταρρύθμιση της Πρωτοβάθμιας Φροντίδας Υγείας και 
άλλες διατάξεις», 

β. του π.δ. 63/2005 (ΦΕΚ 98 Α') «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα», όπως τροποποιήθηκε και ισχύει, 

γ. του π.δ. 73/2015 (ΦΕΚ 116 Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών», 

δ.την υπ'αριθμ. Υ25/2015 (ΦΕΚ Β76-10-2015) απόφα¬ 
ση του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Υγείας Παύλο Πολάκη». 

2. Το υπ'αριθμ. 2/83288/0021/22 Νοεμβρίου 2018 έγ¬ 
γραφο του Γ.Λ.Κ. σύμφωνα με το οποίο δεν προκαλείται 
δαπάνη σε βάρος του κρατικού προϋπολογισμού από 
τις διατάξεις της παρούσας, αποφασίζουμε: 


Καθορίζουμε τη διαδικασία ένταξης στον κλάδο ια¬ 
τρών Ε.Σ.Υ. των ιατρών χωρίς ειδικότητα που υπηρετούν 
στους Φορείς Πρωτοβάθμιας Φροντίδας των Δ.Υ.Π.Ε. με 
πλήρη και αποκλειστική απασχόληση, ως εξής: 

Άρθρο 1 

Ιατροί χωρίς ειδικότητα οι οποίοι κατά την έναρξη 
ισχύος του ν. 4486/ 2017 (ήτοι στις 07-07-2017) υπη¬ 
ρετούν με πλήρη και αποκλειστική απασχόληση στους 
Φορείς Πρωτοβάθμιας Φροντίδαςτων Δ.Υ.Π.Ε, έχουν δι¬ 
καίωμα να υποβάλλουν αίτηση έως και 30.1.2019 στην 
αρμόδια υπηρεσία της οικείας Δ.Υ.Πε., για την ένταξη 
τους στον κλάδο ιατρών Ε.Σ.Υ. 

Άρθρο 2 

Για την ένταξη στον κλάδο ιατρών Ε.Σ.Υ. είναι απαραί¬ 
τητα εκτός από την αίτηση και τα ακόλουθα δικαιολο- 
γητικά: 

α. Φωτοαντίγραφο του πτυχίου. Σε περίπτωση πτυχίου 
πανεπιστημίου κράτους μέλουςτης ΕυρωπαϊκήςΈνωσης 
απαιτείται και φωτοαντίγραφο επίσημης μετάφρασης. Σε 
περίπτωση πτυχίων από χώρες εκτός της Ευρωπαϊκής 
Ένωσης, απαιτείται φωτοαντίγραφο του ξενόγλωσσου 
πτυχίου, φωτοαντίγραφο επίσημης μετάφρασης και 
φωτοαντίγραφο της απόφασης ισοτιμίας του ΔΟΑΤΑΠ. 

β. Φωτοαντίγραφο της απόφασης άδειας ή βεβαίωσης 
άσκησης ιατρικού επαγγέλματος. 

γ. Φωτοαντίγραφο βεβαίωσης εγγραφής σε Ιατρικό 
Σύλλογο της επικράτειας. 

δ. Φωτοαντίγραφο ταυτότητας ή διαβατηρίου, από 
το οποίο θα προκύπτει ότι ο/η κάτοχος είναι Έλληνας 
υπήκοος ή υπήκοος χώρας κράτους μέλους της Ευρω¬ 
παϊκής Ένωσης. 

ε. Βεβαίωση εκπλήρωσης υπηρεσίας υπαίθρου ή νό¬ 
μιμης απαλλαγής. 

στ. Πιστοποιητικό υπηρεσιακών μεταβολών το οποίο 
χορηγείται από την αρμόδια υπηρεσία της οικείας Δ.Υ.Πε. 
και από το οποίο θα προκύπτει ο συνολικός χρόνος προ¬ 
ϋπηρεσίας. 

Η αίτηση των υποψηφίων με τα παραπάνω δικαιολο- 
γητικά, αποστέλλονται στους εισηγητέςτου Συμβουλίου 
του άρθρου 3 της παρούσας με ευθύνη της γραμματείας 
της οικείας Δ.Υ.Πε. το αργότερο μέχρι 20.2.2019. 

Σε περίπτωση που κάποιο από τα παραπάνω δικαιο- 
λογητικά δεν περιλαμβάνεται στον υπηρεσιακό φάκελο 

του προς ένταξη ιατρού, ο ενδιαφερόμενος ειδοποιείται 
από την γραμματεία της Δ.Υ.ΠΕ προκειμένου να το προ¬ 
σκομίσει το αργότερο μέχρι την ημερομηνία αποστολής 
των δικαιολογητικών στους εισηγητές. 

Άρθρο 3 

Αρμόδιο για την αξιολόγηση των προς ένταξη ια¬ 
τρών είναι το συμβούλιο αξιολόγησης του άρθρου 22 
του ν.4461/2017 (Α'38). Η συνέλευση που αποτελεί το 
συμβούλιο αξιολόγησης, συγκαλείται από το Διοικητή 
της οικείας Υ.Πε. ή το νόμιμο αναπληρωτή του. 

Οι εισηγητές για την ένταξη και κατάταξη των ιατρών 
χωρίς ειδικότητα είναι δυο και ορίζονται σύμφωνα με 
τις διατάξεις του άρθρου 8 του 4558/2018. Ο πρώτος 
εισηγητής με τον αναπληρωτή του είναι μέλη του Συμ¬ 
βουλίου Αξιολόγησης της οικείας Δ.Υ.Πε και ορίζονται 
έως και 15.2.2019 από το Επιστημονικό Συμβούλιο Πρω¬ 
τοβάθμιας Υγείας αυτής. 

Ο δεύτερος εισηγητής είναι ο εκάστοτε υπεύθυνος του 
Κέντρου Υγείας ή του φορέα πρωτοβάθμιας φροντίδας 
υγείας όπου υπηρετεί ο προς ένταξη ιατρός, με αναπλη¬ 
ρωτή τον νόμιμο αναπληρωτή του και σε περίπτωση 
που ελλείπει ο αρχαιότερος ιατρός του Συμβουλίου Αξι¬ 
ολόγησης. 

Οι εισηγητές υποχρεούνται να καταθέσουν στη γραμ¬ 
ματεία της οικείας Δ.Υ.Πε. την εισήγηση τους μέσα σε 
προθεσμία ενός (1) μήνα από την ημερομηνία παραλα¬ 
βής των φακέλων των προς ένταξη ιατρών. Η Γραμματεία 
μέσα σε πέντε (5) ημερολογιακές ημέρες επιδίδει τις ει¬ 
σηγήσεις στους υποψηφίους ιατρούς, οι οποίοι δικαιού¬ 
νται να υποβάλλουν ένσταση μέσα σε προθεσμία πέντε 
(5) ημερολογιακών ημερών από την επίδοση. 

Εντός δεκαπέντε (15) ημερολογιακών ημερών από τη 
λήξη της προθεσμίας υποβολής των ενστάσεων και σε 
κάθε περίπτωση το αργότερο μέχρι 28/2/2019, συγκα- 
λείται το συμβούλιο το οποίο αποφασίζει αιτιολογημένα 
αφού λάβει υπόψη τις εισηγήσεις, τις ενστάσεις και τις 
απαντήσεις των εισηγητών, την ένταξη ή μη των υπο¬ 
ψηφίων και την κατάταξη τους σε βαθμό ανάλογα με τα 
χρόνια προϋπηρεσίας τους σύμφωνα με τα οριζόμενα 
στην παράγραφο Ια του άρθρου 103 του ν.4486/2017 
(Α' 115). 

Άρθρο 4 

Μετά την απόφαση του Συμβουλίου εκδίδεται από το 
Διοικητή της οικείας ΥΠΕ, διαπιστωτική πράξη ένταξης 
και κατάταξης στον κλάδο ιατρών ΕΣΥ με την οποία οι 
θέσεις που κατέχουν οι καταταγέντες ιατροί, μετατρέ- 
πονται αυτοδίκαια σε οργανικές θέσεις κλάδου ιατρών 
ΕΣΥ χωρίς ειδικότητα. 

Η διαπιστωτική πράξη ένταξης και κατάταξης δημο¬ 
σιεύεται στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2018 

Ο Υπουργός Ο Αναπληρωτής Υπουργός 

ΑΝΔΡΕΑΣ ΞΑΝΘΟΣ ΠΑΥΛΟΣ ΠΟΛΑΚΗΣ 


Αριθμ. ΠΟΛ:1221 (2) 

Καθορισμός των προϋποθέσεων, των όρων, των 
διαδικασιών και κάθε άλλης αναγκαίας λεπτομέ¬ 
ρειας για την εφαρμογή των διατάξεων της πα¬ 
ραγράφου 10 του άρθρου 24 του ν. 4172/2013 
(ΦΕΚ167Α). 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ 
ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

Α) Τις διατάξεις: 

1. Της περίπτωσης γ'της παραγράφου 10 του άρθρου 
24 του ν. 4172/2013 (Α' 167), όπως αυτές προστέθηκαν 
με τις διατάξεις της παραγράφου 1 του άρθρου 117 του 
ν. 4549/2018 (Α' 105). 

2. Τουπ.δ. 70/2015 (Α' 114) «Ανασύσταση των Υπουρ¬ 
γείων [...] και του Υπουργείου Παραγωγικής Ανασυγκρό¬ 
τησης, Περιβάλλοντος και Ενέργειας σε Υπουργείο 
Περιβάλλοντος και Ενέργειας. Μεταφορά της Γενικής 
Γραμματείας Βιομηχανίας στο Υπουργείο Ανάπτυξης 
και Τουρισμού». 

3. Του π.δ. 73/2015 (Α' 116) «Διορισμός Αντιπροέδρου 
Κυβέρνησης, Υπουργών, Αναπληρωτών Υπουργών και 
Υφυπουργών». 

4. Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

5. Του π.δ. 132/2017 «Οργανισμός Υπουργείου Περι¬ 
βάλλοντος και Ενέργειας» (Α' 160), όπως ισχύει. 

δ.Του π.δ. 142/2017 (Α' 181) «Οργανισμός Υπουργείου 
Οικονομικών», όπως ισχύει. 

7. Του άρθρου 1 (παρ. 26) του ν. 3065/2002 «Μεταφο¬ 
ρά αρμοδιοτήτων του Υπουργικού Συμβουλίου σε άλλα 
κυβερνητικά όργανα» (Α' 251). 

8. Του «Κώδικα Νομοθεσίας για την Κυβέρνηση και 
τα κυβερνητικά όργανα», όπως αυτός κυρώθηκε με το 
άρθρο πρώτο του π.δ. 63/2005 (Α' 98) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

9. Του Κεφαλαίου Α' «Σύσταση Ανεξάρτητης Αρχής 
Δημοσίων Εσόδων» του ν. 4389/2016 (Α' 94) και ειδικό¬ 
τερα του άρθρου 7, της παραγράφου 1 του άρθρου 14 
και του άρθρου 41 αυτού, όπως ισχύουν. 

Β) Την υπ' αριθμ. Υ 198/2016 (Β' 3722) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Περιβάλλοντος και Ενέργειας, Σωκράτη 
Φάμελλο» και την υπ' αριθμ. Υ72/2018 (Β' 4201) τροπο¬ 
ποίηση αυτής. 

Γ) Την υπ' αριθμ. ΥΠΟΙΚ 0010218 ΕΞ 2016 (Β' 3696) 
απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στην Υφυπουργό 
Οικονομικών Αικατερίνη Παπανάτσιου». 

Δ) Την υπ'αριθμ. Δ. ΟΡΓ. Α 1036960 ΕΞ 2017/10.3.2017 
(Β' 968 και Β' 1238) απόφαση του Διοικητή της Ανεξάρ¬ 
τητης Αρχής Δημοσίων Εσόδων «Οργανισμός της Ανε¬ 
ξάρτητης Αρχής Δημοσίων Εσόδων (Α.Α.Δ.Ε.)», όπως 
ισχύει. 

Ε) Την υπ'αριθμ. 1 της 20.1.2016 (Υ.Ο.Δ.Δ. 18) πράξη 
του Υπουργικού Συμβουλίου «Επιλογή και διορισμός 

Γενικού Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών», σε συνδυασμό 
με τις διατάξεις του πρώτου εδαφίου της παραγράφου 
10 του άρθρου 41 του ν. 4389/2016, όπως ισχύουν και 
την αριθμ. 39/3/30.11.2017 (Υ.Ο.Δ.Δ. 689) απόφαση του 
Συμβουλίου Διοίκησης της Α.Α.Δ.Ε. «Ανανέωση της θη¬ 
τείας του Διοικητή της Ανεξάρτητης Αρχής Δημοσίων 
Εσόδων». 

ΣΤ) Την υπ' αριθμ. Δ6Α 1015213 ΕΞ 2013/28.1.2013 
(Β' 130 και Β' 372) απόφαση του Υπουργού και του Υφυ¬ 
πουργού Οικονομικών «Μεταβίβαση αρμοδιοτήτων στο 
Γενικό Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών», όπως συμπλη¬ 
ρώθηκε, τροποποιήθηκε και ισχύει, σε συνδυασμό με τις 
διατάξειςτης υποπαραγράφου α'της παρ. 3 του άρθρου 
41 του ν. 4389/2016, όπως ισχύουν. 

Ζ) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Σύμφωνα με τις διατάξεις της περ. α'της παραγρά¬ 
φου 10 του άρθρου 24 του ν. 4172/2013, το συναφές 
με την ενεργειακή απόδοση ή εξοικονόμηση νερού 
κόστος αποσβένυται με τους συντελεστές του πίνακα 
της παραγράφου 4 του ίδιου ως άνω άρθρου προσαυ¬ 
ξημένους κατά ποσοστό εκατό τοις εκατό (100%), ενώ 
σε περίπτωση που ο αρχικός συντελεστής απόσβεσης 
είναι ανώτερος του 10%, ο προσαυξημένος συντελεστής 
δεν δύναται να υπερβαίνει τις 10 ποσοστιαίες μονάδες. 

2. Για την εφαρμογή των διατάξεων της παραγράφου 
10 του άρθρου 24 του ν. 4172/2013 τα ποσά των προ¬ 
σαυξημένων αποσβέσεων αφαιρούνται από τα καθαρά 
φορολογητέα αποτελέσματα των νομικών προσώπων 
ή νομικών οντοτήτων και των φυσικών προσώπων που 
ασκούν επιχειρηματική δραστηριότητα με τη δήλωση 
φορολογίας εισοδήματος του φορολογικού έτους εντός 
του οποίου αφορούν. Ειδικότερα, ο υπολογισμός τους άρ- 
χεται από τον επόμενο μήνα εντός του οποίου χαρακτηρί¬ 
ζονται ως υπαγόμενες στις διατάξεις αυτές οι συναφείς με 
την ενεργειακή απόδοση ή εξοικονόμηση νερού δαπάνες. 

3. Σε περίπτωση που μετά την αφαίρεση των ως άνω 
αποσβέσεων προκόψουν ζημίες, αυτές μεταφέρονται 
με βάση τις διατάξεις του άρθρου 27 του ν. 4172/2013. 

Άρθρο 2 

1. Για την εφαρμογή των διατάξεων της παραγράφου 
10 του άρθρου 24 του ν. 4172/2013, τα συναφή με τη 
βελτίωση της ενεργειακής απόδοσης στοιχεία ενεργη¬ 
τικού είναι: 

α. από την κατηγορία «Κτίρια κατασκευές εγκαταστά¬ 
σεις...» του Πίνακα του άρθρου 24 του ν. 4172/2013 τα 
εξής: 

- θερμομόνωση 

- αεροστεγάνωση 

- κουφώματα 

- υαλοπίνακες 

β. απάτην κατηγορία «Μηχανήματα εξοπλισμός εκτός 
Η/Υ και λογισμικού» του Πίνακα του άρθρου 24 του 
ν. 4172/2013 τα εξής: 


- αντικατάσταση συστήματος θέρμανσης/ ψύξης/κλι- 
ματισμού/μηχανικού αερισμού 

- θερμοστατικές κεφαλές 

- λέβητας συμπύκνωσης φυσικού αερίου (Φ.Α.) 

- Συμπαραγωγή Ηλεκτρικής ενέργειας και Θερμότητας 
Υψηλής Απόδοσης (ΣΗΘΥΑ) 

- συστήματα παραγωγής ενέργειας από ανανεώσιμες 
πηγές ενέργειας για κάλυψη των αναγκών ενέργειας της 
επιχείρησης: 

• αντλίες θερμότητας υψηλής απόδοσης 

• ενεργειακά αποδοτικοί λέβητες βιομάζας 

• ηλιοθερμικά συστήματα 

■ φωτοβολταϊκά και λοιπά συστήματα ανανεώσιμων 
πηγών ενέργειας για ηλεκτροπαραγωγή, υπό σχήμα 
ενεργειακού συμψηφισμού ή αυτοπαραγωγής. 

- φωτισμός (αναβάθμιση φωτισμού με αντικατάσταση 
λαμπτήρων υψηλής ενεργειακής απόδοσης (πχ. ΕΕΘ)) 

- Συστήματα και Αυτοματισμοί Διαχείρισης Ενέργειας 
(ΒΕΜ5) 

γ. λοιπές παρεμβάσεις που αφορούν εξοικονόμηση 
ενέργειας στις διεργασίες παραγωγής. 

2. Τα τεχνολογικά χαρακτηριστικά των συστημάτων 
που εγκαθίστανται ή αναβαθμίζονται καθώς και η τεκ¬ 
μηρίωση της εξοικονόμησης ενέργειας γίνεται με έκθεση 
μηχανικού, από την ημερομηνία υπογραφήςτης οποίας 
οι σχετικές δαπάνες χαρακτηρίζονται ως υπαγόμενες 
στις διατάξεις της παρούσας απόφασης. Η επιχείρηση 
οφείλει να αποστείλει την έκθεση μηχανικού στη Διεύ¬ 
θυνση Ενεργειακών Πολιτικών και Ενεργειακής Αποδο- 
τικότητας του ΥΠΕΝ και να τηρεί τα παραστατικά των 
σχετικών δαπανών, την έκθεση μηχανικού και αποδει¬ 
κτικό αποστολής αυτής. 

Άρθρο 3 

1. Για την εφαρμογή των διατάξεων της παραγρά¬ 
φου 10 του άρθρου 24 του ν. 4172/2013, όπως τρο¬ 
ποποιήθηκε με την παράγραφο 1 του άρθρου 117 του 
ν. 4549/2018, τα συναφή με την εξοικονόμηση νερού 
στοιχεία ενεργητικού είναι: 

α. από την κατηγορία «Κτίρια κατασκευές εγκαταστά¬ 
σεις...» του Πίνακα του άρθρου 24 του ν. 4172/2013 τα 
εξής: 

- εγκαταστάσεις συστημάτων συλλογής και χρήσης 
όμβριων υδάτων 

- εγκαταστάσεις συστημάτων διαχείρισης υγρών απο¬ 
βλήτων με σκοπό την επαναχρησιμοποίηση/ανακύκλω- 
σή τους 

- εγκαταστάσεις συστημάτων ποιοτικής αναβάθμισης 
νερού με σκοπό την εξοικονόμηση 

- κατασκευή/αντικατάσταση δικτύων μεταφοράς νε¬ 
ρού με σκοπό τη μείωση διαρροών (ή την εξοικονόμηση) 
νερού 

- οποιαδήποτε άλλη εγκατάσταση εξυπηρετεί το σκο¬ 
πό της εξοικονόμησης νερού 

β. απάτην κατηγορία «Μηχανήματα εξοπλισμός εκτός 
Η/Υ και λογισμικού» 

- μηχανολογικός ή άλλος εξοπλισμός ο οποίος συμ¬ 
βάλλει στην εξοικονόμηση νερού ή συνδέεται με τις 
εγκαταστάσεις της παραγράφου Ια. 

- συστήματα ελέγχου και μείωσης των διαρροών, 
γ. από την κατηγορία «Εξοπλισμός Η/Υ, κύριος και πε¬ 
ριφερειακός και λογισμικό» του Πίνακα του άρθρου 24 
του ν. 4172/2013, εξοπλισμός ο οποίος συμβάλλει στην 
εξοικονόμηση νερού ή συνδέεται με τις παραγράφους 
1 α και 1 β. 

δ. λοιπές παρεμβάσεις εξοικονόμησης νερού σε αντι¬ 
κατάσταση υφιστάμενων συστημάτων που βεβαιώνο¬ 
νται μέσω της τεχνικής έκθεσης εργασιών της παραγρά¬ 
φου 2. 

2. Η υλοποίηση των έργων / παρεμβάσεων εξοικονό¬ 
μησης του νερού βεβαιώνεται μέσω τεχνικής έκθεσης 
εργασιών που υπογράφεται από μηχανικό, γεωτεχνικό 
ή περιβαλλοντολόγο και το νόμιμο εκπρόσωπο της 
δραστηριότητας, η οποία περιγράφει τα τεχνολογικά 
χαρακτηριστικά των συστημάτων που εγκαθίστανται 
ή αναβαθμίζονται και τεκμηριώνει την εξοικονόμηση 
νερού. Η τεχνική έκθεση εργασιών τηρείται με τα πα¬ 
ραστατικά των σχετικών δαπανών. Από την ημερομηνία 
υπογραφής της τεχνικής έκθεσης εργασιών, οι σχετικές 
δαπάνες χαρακτηρίζονται ως υπαγόμενες στις διατάξεις 
της παρούσα απόφασης. 


Άρθρο 4 

Η απόφαση αυτή ισχύει από τη δημοσίευση του 
ν. 4549/2018 στην Εφημερίδα της Κυβερνήσεως, ήτοι 
από τις 14.6.2018 και εφεξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2018 
Ο Διοικητής 

